**Ministru kabineta noteikumu projekta “Kārtība, kādā tiek nodrošināta aizsargātā lietotāja tirdzniecības pakalpojuma sniegšana un atbildīgās institūcijas sniedz informāciju par aizsargātā lietotāja statusu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Kārtība, kādā tiek nodrošināta aizsargātā lietotāja tirdzniecības pakalpojuma sniegšana un atbildīgās institūcijas sniedz informāciju par aizsargātā lietotāja statusu”(turpmāk – noteikumu projekts) **sagatavots balstoties uz**  Elektroenerģijas tirgus likuma pārejas noteikumu 47. pantu, kas paredz saskaņā ar likuma 33.1 panta otrās, piektās un sestās daļas deleģējumu Ministru kabineta noteikumiem par aizsargātā lietotāja tirdzniecības pakalpojuma sniegšanas un finansēšanas kārtību, kā arī kārtību, kādā pašvaldība ar atbildīgajām institūcijām informē aizsargātā lietotāja tirdzniecības pakalpojuma sniedzēju par trūcīgām vai maznodrošinātām ģimenēm (personām), daudzbērnu ģimenēm, ģimenēm (personām), kuru aprūpē ir bērns ar invaliditāti, vai personām ar I invaliditātes grupu, kuras ir tiesīgas saņemt aizsargātā lietotāja tirdzniecības pakalpojumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2015.gada 1.janvāra Latvijā pilnībā ir liberalizēts elektroenerģijas tirgus un pārtraukta administratīvi regulēto elektroenerģijas cenu piemērošana elektroenerģijas tirdzniecībai mājsaimniecībām.Ņemot vērā, ka pēc tirgus liberalizācijas elektroenerģija vairs netika subsidēta, sociāli neaizsargātākajai sabiedrības daļai bija nepieciešams sniegt atbalstu, lai mazinātu cenu pieauguma negatīvo ietekmi. Līdz ar to Elektroenerģijas tirgus likums paredz, ka aizsargātiem lietotājiem, kas ir trūcīgas vai maznodrošinātas ģimenes (personas), daudzbērnu ģimenes vai ģimenes (personas), kuru aprūpē ir bērns ar invaliditāti, personas ar I invaliditātes grupu, tiek nodrošinātas tiesības saņemt aizsargātā lietotāja elektroenerģijas tirdzniecības pakalpojumu. Ģimene (persona), kuras aprūpē ir bērns ar invaliditāti, iekļauj arī aizbildni un aizbildnībā esošu bērnu, kā arī audžuģimeni un audžuģimenē ievietotu bērnu.Elektroenerģijas tirgus likums nosaka, ka aizsargātā lietotāja tirdzniecības pakalpojumu pārejas posmā no 2015.gada 1.janvāra līdz 31.decembrim nodrošina akciju sabiedrība „Latvenergo” sava budžeta ietvaros, savukārt no 2016.gada 1.janvāra šo tirdzniecības pakalpojumu nodrošinās elektroenerģijas tirgotājs, kuru izvēlas Ekonomikas ministrija konkursa kārtībā un kurš piedāvājis nodrošināt minēto pakalpojuma sniegšanu ar viszemāko valsts budžeta līdzfinansējumu.Ņemot vērā Elektroenerģijas tirgus likuma 33.1 panta otrās, piektās un sestās daļas deleģējumu, noteikumu projekta mērķis ir noteikt aizsargātā lietotāja tirdzniecības pakalpojuma saturu (cenu, apjomu, finansēšanas kārtību), kā arī noteikt kārtību kādā aizsargātā lietotāja pakalpojumu sniedzējs saņems datus no atbildīgajām institūcijām par aizsargātā lietotāja atbilstību trūcīgas un maznodrošinātas ģimenes (personas), daudzbērnu ģimenes vai ģimenes (personas), kuru aprūpē ir bērns ar invaliditāti, personas ar I invaliditātes grupu statusam. Ekonomikas ministrija organizēs konkursu par aizsargātā lietotāja tirdzniecības pakalpojuma sniegšanu saskaņā ar Elektroenerģijas tirgus likumā un [Publisko iepirkumu likumā](http://likumi.lv/ta/id/133536-publisko-iepirkumu-likums) noteiktajām prasībām. Konkursa nolikumā un attiecīgi starp Ekonomikas ministriju un elektroenerģijas tirgotāju noslēgtajā līgumā tiks atrunāts, ka gadījumā, ja aizsargātā lietotāja tirdzniecības pakalpojuma sniedzējs nespēj nodrošināt aizsargātā lietotāja tirdzniecības pakalpojuma sniegšanu, bet jauns elektroenerģijas tirgotājs konkursa kārtībā vēl nav izvēlēts, līdz brīdim, kad tiks izvēlēts jauns aizsargātā lietotāja tirdzniecības pakalpojuma sniedzējs, pakalpojumu sniedz iepriekšējais aizsargātā lietotāja tirdzniecības pakalpojuma sniedzējs, jau noslēgtā līguma ietvaros. Ņemot vērā apstākli, ka ar 2015.gada 29.septembrī izsludinātajiem Grozījumiem Enerģētikas likumā tika paplašināts aizsargāto lietotāju loks, tādējādi būtiski ietekmējot noteikumu projekta saturu un attiecīgi aizkavējot konkursa organizēšanu, pastāv risks, ka uz 2016.gada 1.janvāri konkursa rezultātā nebūs izvēlēts jauns aizsargātā lietotāja tirdzniecības pakalpojuma sniedzējs. Šajā situācijā spēkā paliek Elektroenerģijas tirgus likuma 33.1 panta piektajā daļā pašreizējam aizsargātā lietotāja tirdzniecības pakalpojuma sniedzējam noteiktais pienākums.Saskaņā ar Labklājības ministrijas sniegto informāciju Latvijā 2014. gadā atbilstība trūcīgas un maznodrošinātas ģimenes (personas) statusam bija noteikta 107667 mājsaimniecībām, uz 2014. gada 1. septembri Latvijā bija 33024[[1]](#footnote-2) daudzbērnu ģimenes, 5939 ģimenes, kuru aprūpē ir bērns ar invaliditāti, kā arī 22664 personas ar I invaliditātes grupu, kas kopā veido 169 294 aizsargāto lietotāju, kas būtu tiesīgi pieteikties uz aizsargātā lietotāja tirdzniecības pakalpojumu no 2016. gada 1. janvāra.Analizējot akciju sabiedrības “Latvenergo” pieejamos datus par nodrošināto aizsargātā lietotāja tirdzniecības pakalpojumu 2015. gada pirmajos 7 mēnešos, no gada sākuma pakalpojuma saņēmēju skaits pakāpeniski pieaug: no 59 342 aizsargātajiem lietotājiem janvārī skaits pieaudzis līdz 72 216 lietotājiem jūlijā. Saskaņā ar akciju sabiedrības “Latvenergo” informāciju maznodrošinātās un trūcīgās personas vidēji patērēja 60 kWh mēnesī un daudzbērnu ģimenes – 250 kWh mēnesī. Plānojot valsts budžeta izmaksas aizsargāta lietotāja tirdzniecības pakalpojuma nodrošināšanai, jāņem vērā, ka kopējais aizsargāto lietotāju skaits ir mainīgs dēļ noteiktā statusa. Ekonomikas ministrija nodrošina aizsargātā lietotāja tirdzniecības pakalpojuma nodrošināšanai valsts budžetā piešķirto finanšu līdzekļu izmantošanas pareizību un uzraudzību. Attiecīgi, ņemot vērā noteikumu projekta nosacījumus, aizsargāta lietotāja tirdzniecības pakalpojuma sniedzējs katru mēnesi sniedz Ekonomikas ministrijai atskaiti, kurā ietverti anonimizēti dati par kopējo aizsargāto lietotāju skaitu sadalījumā pēc to statusa un to patērēto elektroenerģijas apjomu iepriekšējā mēnesī aizsargātā lietotāja tirdzniecības pakalpojuma ietvaros, kā arī aizsargāto lietotāju tirdzniecības pakalpojuma sniegšanas maksu un kompensācijas apmēru izdevumu segšanai par aizsargātā lietotāja tirdzniecības pakalpojuma sniegšanu, kas tiek izmantoti par pamatu kompensācijas aprēķināšanai un attiecīgā rēķina apmaksai.Attiecībā uz datu apmaiņas procesu:1) Pašvaldības nepieciešamos datus aizsargātā lietotāja tirdzniecības pakalpojuma sniedzējam nodod no to lietošanā esošas sociālās palīdzības administrēšanas sistēmas. Attiecīgi savietojamo sistēmu sniegto datu savietošanu nodrošina valsts informācijas sistēmu savietotājs (turpmāk – savietotājs), kura pārzinis un atbildīgā institūcija ir Valsts reģionālās attīstības aģentūra.Izmantojot Valsts reģionālās attīstības aģentūras pārziņā esošo savietotāju, aizsargātā lietotāja tirdzniecības pakalpojuma sniedzējs, pašvaldība un citas atbildīgās iestādes sadarbojas saskaņā ar savietotāja pārziņa apstiprinātajām vadlīnijām.Šobrīd nepastāv viena sociālās palīdzības administrēšanas informatīvā sistēma - Rīga un vēl 117 pašvaldības izmanto Rīgas domes pārziņā esošu sistēmu SOPA, bet Daugavpils pilsēta izmanto atšķirīgu informācijas sistēmu LIETIS.2) Pilsonības un migrācijas lietu pārvalde (turpmāk – Pārvalde) nepieciešamo datu apmaiņu ar aizsargātā lietotāja tirdzniecības pakalpojuma sniedzēju veic elektroniski uz savstarpējas vienošanās pamata. Attiecīgi aizsargātā lietotāja tirdzniecības pakalpojuma sniedzējam ir izvēles iespējas – veikt personas, kas iesniegusi pieprasījumu aizsargātā lietotāja pakalpojuma saņemšanai, pārbaudi aizsargātā lietotāja statusam, pieslēdzoties Pārvaldes informācijas sistēmai vai veidojot starpsistēmu savstarpējo pieslēgumu.Datu apmaiņas procesā Pārvalde aizsargātā lietotāja tirdzniecības pakalpojuma sniedzējam sniedz tikai apstiprinājumu vai noliegumu par pieprasītās personas (pēc personas koda) piederību daudzbērnu ģimenei, vai arī savstarpējo saistību ar bērnu ar invaliditāti, vai personu ar I grupas invaliditāti (ja pieprasījumu aizsargātā lietotāja pakalpojuma saņemšanai persona iesniegusi personas ar I grupas invaliditāti vārdā).Papildus šobrīd Saeimā trešajā lasījumā atrodas likumprojekts “Grozījumi Bērnu tiesību aizsardzības likumā” (Saeimas reģistrācijas Nr.215/Lp12), kas paredz Pārvaldei deleģēt daudzbērnu ģimenes datu administrēšanu atbilstoši paplašinātai daudzbērnu ģimenes definīcijai. Attiecīgi daudzbērnu ģimenes datu administrēšanas ietvaros Pārvaldei ir jāsaņem Valsts izglītības informācijas sistēmā (turpmāk – VIIS) iekļautā informācija par personām, kuras ir sasniegušas 18 gadu vecumu un turpina izglītības iegūšanu izglītības iestādē, bet ne ilgāk kā līdz dienai, kad attiecīgās personas sasniedz 24 gadu vecumu. Šobrīd nav izstrādāts tehniskais risinājums, kas nodrošinātu valsts informācijas sistēmas “Iedzīvotāju reģistrs” savietojamību ar VIIS, lai būtu iespējama nepieciešamās informācijas apmaiņa. Pārvaldei attiecīgo tehnisko risinājumu nebūs iespējams izstrādāt līdz 2016. gada 1. janvārim. Papildus Pārvaldei nebūs pieejama informācija par personām, kuras iegūst izglītību ārvalstu izglītības iestādēs. Attiecīgi līdz brīdim, kamēr Iedzīvotāju reģistram nav savietojamības ar VIIS un gadījumos, kad daudzbērnu ģimenes bērns, kas atbilst paplašinātai daudzbērnu ģimenes definīcijai un iegūst izglītību ārvalstu izglītības iestādē, Iedzīvotāju reģistra ziņas nevarēs apliecināt daudzbērnu ģimenes statusu visos gadījumos. Attiecīgi šādos gadījumos noteikumu projekts paredz aizsargātā lietotāja pakalpojuma sniedzējam tiesības pieprasīt no aizsargātā lietotāja informāciju, kas apliecinātu tā atbilstību daudzbērnu ģimenes statusam. 3) Veselības un darbspēju ekspertīzes ārstu valsts komisija (turpmāk – VDEĀVK) nepieciešamo datu apmaiņu ar aizsargātā lietotāja tirdzniecības pakalpojuma sniedzēju veic elektroniski uz savstarpējas vienošanās pamata. VDEĀVK sadarbībā ar citām institūcijām par invaliditātes datu sniegšanu šobrīd izmanto datus no “*Invaliditātes informatīvās sistēmas”* un datu sniegšana tiek nodrošināta ar savietotāja starpniecību. *Invaliditātes informatīvā sistēma* piedāvā starpsistēmu apmaiņu ar invaliditātes datiem, izmantojot Valsts reģionālās attīstības aģentūras pārziņā esošo E-pakalpojumu infrastruktūru un tajā pieejamo E-pakalpojumu EP67 „Universālais pakalpojums”. Minētais pakalpojums pieejams divos veidos:* starpsistēmu datu apmaiņai, izsaucot pakalpi (web servisu) GetUniversalServiceDataIS;
* individuāli autentificējoties portālā www.latvija.lv VDEĀVK un aizsargātā lietotāja tirdzniecības pakalpojuma sniedzēja savstarpējas vienošanās ietvaros noteiktajiem darbiniekiem.

Datu apmaiņas procesā, kas notiek caur savietotāju VDEĀVK aizsargātā lietotāja tirdzniecības pakalpojuma sniedzējam sniedz tikai apstiprinājumu vai noliegumu par pieprasītās personas (pēc personas koda) atbilstību bērnam ar invaliditāti vai personas ar I invaliditātes grupu statusam. Elektroenerģijas tirdzniecība aizsargātā lietotāja tirdzniecības pakalpojuma ietvaros notiks saskaņā ar elektroenerģijas piegādes normatīvo regulējumu, tas ir Elektroenerģijas tirgus likumu un Ministru kabineta 2014.gada 21.janvāra noteikumiem Nr.50 „Elektroenerģijas tirdzniecības un lietošanas noteikumi”. Attiecīgie noteikumi paredz kārtību kādā notiek elektroenerģijas tirgotāja maiņa, kā arī elektroenerģijas tirgotāja, sistēmas operatora un lietotāja tiesības un pienākumus.Daudzbērnu ģimenes definīcija noteikta Bērnu tiesību aizsardzības likumā. Grozījumu Bērnu tiesību aizsardzības likumā (Nr.215/Lp12), kas atrodas trešajā lasījumā Saeimā, rezultātā, saskaņā ar Labklājības ministrijas aprēķiniem, daudzbērnu ģimeņu skaits (esošais skaits 33024) varētu pieaugt par aptuveni 20% (7000), kas attiecīgi ietekmēs aizsargātā lietotāja tirdzniecības pakalpojuma atbalsta apmēru nākotnē. Ekonomikas ministrija aprēķinos par nepieciešamo valsts finansējumu aizsargātā lietotāja pakalpojuma nodrošināšanai nav iekļāvusi potenciālo daudzbērnu ģimeņu skaita pieaugumu saistībā ar likumdošanas iniciatīvu Nr.215/Lp12. |
| 3. | Projekta izstrādē iesaistītās institūcijas | Noteikumu projekts izstrādāts sadarbībā ar Labklājības ministriju un Vides aizsardzības un reģionālās attīstības ministriju.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsargātajiem lietotājiem tiks nodrošināta iespēja saņemt elektroenerģiju par samazinātu cenu. Elektroenerģijas tirgotāji, no kuriem viens konkursa kārtībā tiks izraudzīts, lai nodrošinātu aizsargāta lietotāja tirdzniecības pakalpojuma sniegšanu.Pašvaldības, kam būs jānodrošina datu par maznodrošinātām un trūcīgām ģimenēm (personām) sniegšana aizsargāta lietotāja tirdzniecības pakalpojuma sniedzējam.Pilsonības un migrācijas lietu pārvalde un Veselības un darbspēju ekspertīzes ārstu valsts komisija, kas būs iesaistītas ar aizsargātā lietotāja tirdzniecības pakalpojuma sniegšanas nodrošināšanai nepieciešamo datu apmaiņas procesā.  |
| 2. | Tiesiskā regulējuma ietekme uz tautsaimniecību un administratīvo slogu |  Pašvaldības tieši netiek iesaistītas atbalsta instrumenta piemērošanā, taču tās jau šobrīd nodrošina datu sniegšanu par personām un ģimenēm, kurām ir piešķirts statuss, kas dod tiesības saņemt aizsargātā lietotāja pakalpojumu, līdz ar to pašvaldībām papildus administratīvais slogs nav paredzēts. Administratīvais slogs veidosies Ekonomikas ministrijai, kas uzraudzīs pakalpojuma sniegšanas procesu un veiks pakalpojuma apmaksu. Administratīvais slogs veidosies arī elektroenerģijas tirgotājam, kas tiks izvēlēts konkursa kārtībā ar mērķi nodrošināt aizsargātā lietotāja tirdzniecības pakalpojuma sniegšanu, kas ietver sevī aizsargāto lietotāju datu apstrādi un pārbaudi kopīgi ar pašvaldībām un citām iestādēm. Administratīvais slogs veidosies Pilsonības un migrācijas lietu pārvaldei kā arī Veselības un darbspēju ekspertīzes ārstu valsts komisijai saistībā ar iesaisti aizsargātā lietotāja tirdzniecības pakalpojuma sniegšanas nodrošināšanai nepieciešamo datu apmaiņas procesā.Ar atbalsta instrumenta pieejamību aizsargātajiem lietotājiem tiks pozitīvi ietekmēts to kopējais sociālais stāvoklis un maksātspēja, jo atbalsta instruments šobrīd vidēji aizsargātam lietotājam dod 3 - 5 EUR ietaupījumu mēnesī.  |
| 3. | Administratīvo izmaksu monetārs novērtējums | Administratīvo izmaksu novērtējumu aizsargātā lietotāja tirdzniecības pakalpojuma sniedzējam šobrīd nav iespējams noteikt, jo tas atkarīgs no elektroenerģijas tirgotāja darba organizācijas un administratīvās struktūras.Savukārt, veicot administratīvo izmaksu novērtējumu valsts pārvaldes institūcijām var norādīt, ka ar noteikumu projektu tiek paredzēti papildu pienākumi Ekonomikas ministrijai, kas tiek veikti, nolūkā pārliecināties par aizsargātā pakalpojuma tirdzniecības sniedzēja iesniegtā rēķina atbilstību iesniegtajiem ikmēneša datiem par pakalpojuma sniegšanu. Ekonomikas ministrija nodrošinās ar minēto atbalsta mehānismu paredzēto jauno pienākumu izpildi esošo funkciju ietvaros.  |
| 4. | Cita informācija | Nav. |
|  |  |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi *(euro*) |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 |  | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)Likumā “Par vidēja termiņa budžeta ietvaru 2015., 2016. un 2017.gadam” 2016.gadā un 2017.gadā paredzētais finansējums un 2018.gadam apstiprinātajos bāzes izdevumos iekļautais finansējums | x | 0 | 0  | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojektā “Par vidēja termiņa budžeta ietvaru 2016., 2017. un 2018.gadam” un likumprojektā “Par valsts budžetu 2016.gadam” Ekonomikas ministrijas apakšprogrammā 29.02.00 “Elektroenerģijas lietotāju atbalsts” aizsargāto lietotāju atbalstam paredzēts valsts budžeta finansējums šādā apmērā: 2016.gadā 8 931 500 euro, 2017. un 2018.gadā ik gadu 12 102 624 euro,  atbilstoši 2015.gada 17.septembrī Ministru kabinetā atbalstītajam konceptuālā ziņojuma “Kompleksi pasākumi elektroenerģijas tirgus attīstībai” 1.risinājuma variantam. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V**. **Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir tieši saderīgs ar Eiropas Parlamenta un Padomes 2009.gada 13.jūlija Direktīvas 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu 3.panta septītā daļā noteikto nosacījumu, kas paredz, ka dalībvalstis veic pasākumus, lai aizsargātu tiešos lietotājus (Direktīvas 2009/72/EK izpratnē - lietotājs, kas pērk elektroenerģiju pašpatēriņam), un jo īpaši nodrošina pietiekamu aizsardzību neaizsargātiem lietotājiem. Ņemot vērā Eiropas Savienības enerģijas tirgu un sociālas vienlīdzības politikas virzienus, aizsargātā lietotāja instruments kalpos kā viens no pamatelementiem, lai uzskatītu, ka valsts nodrošina un veido tādu sociālu politiku, kas tieši sasniedz to indivīdu vajadzības, kuras ir jāaizsargā prioritāri.Aizsargātā lietotāja tirdzniecības pakalpojums saskaņā ar Eiropas Parlamenta un Padomes direktīvas Nr.2009/72/EK (2009. gada 13. jūlijs) par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu 3.pantā noteikto ir uzskatāms par sabiedrisko pakalpojumu, kas konkrētajā gadījumā nekvalificējas kā valsts atbalsts, jo tiek izpildīti lietā C-280/00 *Altmark* noteiktie kritēriji - publiskā iepirkuma (konkursa) kārtībā tiek izraudzīts viens sabiedriskā pakalpojuma sniedzējs, kam tiek piešķirtas ekskluzīvas tiesības sniegt aizsargātiem lietotājiem elektroenerģijas tirdzniecības pakalpojumus Latvijas Republikas teritorijā par cenu, kas noteikta konkursa kārtībā. Savukārt kompensācija, kas tiks izmaksāta aizsargātā lietotāja pakalpojuma sniedzējam par sabiedriskā pakalpojuma sniegšanu ir starpība starp pakalpojuma sniedzēja konkursa rezultātā noteikto elektroenerģijas cenu un aizsargātā lietotāja tirdzniecības pakalpojuma cenu, kas izslēdz pārkompensācijas iespējamību.  |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts paralēli līdz ar iesniegšanu izsludināšanai Valsts sekretāru sanāksmē ievietots publiskai apspriešanai Ekonomikas ministrijas interneta mājas lapā. (www.em.gov.lv) |
| 2. | Sabiedrības līdzdalība projekta izstrādē | Noteikumu projekta izstrādē netieši piedalījās Invalīdu tiesību aizsardzības centrs, sniedzot savus priekšlikumus Ekonomikas ministrijai un Saeimai par aizsargāto lietotāju loka paplašināšanu.  |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, Vides aizsardzības un reģionālas attīstības ministrija, Pilsonības un migrācijas lietu pārvalde, Veselības un darbspēju ekspertīzes ārstu valsts komisija un Ekonomikas ministrija.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo valsts institūciju funkciju ietvaros. |
| 3. | Cita informācija | Nav. |

Iesniedzēja:

ekonomikas ministre                                                              D.Reizniece-Ozola

Vīza: valsts sekretārs R.Beinarovičs

27.11.2015. 9:20

2525

O.Bogdanova, 67013113

olga.bogdanova@em.gov.lv

J.Zakovics, 67013173

janis.zakovics@em.gov.lv

1. Labklājības ministrijas likumprojekta „Grozījums Bērnu tiesības aizsardzības likumā” anotācija [↑](#footnote-ref-2)